
Terorismul reprezintă folosirea sistematică a terorii în special pentru finalităţi coercitive. Nu există, la nivel internaţional, o definiţie unitară a terorismului. Cele mai comune definiţii ale acestui  flagel  includ  acele  acte  ce  au  ca  scop  generarea  fricii,  terorii,  sunt  perpetuate  pe fundamente ideologice, prin contrast cu atacuri izolate, şi în mod deliberat ţintesc sau neglijează securitatea non-combatanţilor. Anumite definiţii includ şi acte ilegale de violenţă ori razboi.
 
Terrorism is the systematic use of terror especially as a means of coercion. There is no
internationally agreed definition of terrorism. Most common definitions of terrorism include only those acts which are intended to create fear (terror), are perpetrated for an ideological goal (as opposed  to  a  lone  attack),  and  deliberately  target  or  disregard  the  safety  of  non-combatants. Some definitions also include acts of unlawful violence and war.
Tot ceea ce se întâmplă în societate, de zi cu zi este rezultatul acţiunii conştiente sau inconştiente a individului. Fiecare individ acţionează condus de anumite  reguli,  legi,  situaţii  concrete  etc.  O  analiză  riguroasă  ne  conduce  la concluzia  că  fiecare  individ  işi  crează  comportamentul  său,  comportamentul uman.
Manifestările comportamentului uman se regăsesc în toate acţiunile, fie violente fie paşnice, normale.
Un exemplu elocvent de acţiune violentă este  terorismul. Realitatea din ultima perioadă de timp confirmă această concluzie.
19  aprilie  1995,  Ocklahoma  –  Statele  Unite  ale  Americi.  O  bombă explodează  la  parterul  unui  bloc,  strivind  sub  dărâmături  câteva  sute  de persoane.  Un  bilanţ  provizoriu  stabilea  un  număr  de  80  de  morţi  şi  160  de persoane  dispărute.  Acest  atentat  a  îndoliat  întreaga  Americă  şi  a  neliniştit întreaga  lume[3].  Autorul  atentatului  este  un  fost  militar  american  care  a luptat  în  Golf  şi  face  parte  dintr-o    organizaţie  de  extremă  dreaptă  numită „Miliţiile din Michigan”.
11   septembrie   2001,   Turnurile   Gemene,   simbol   al   comertului   si prosperitatii  americane,  sunt  spulberate  cu  ajutorul  unui  plan  bine  gandit  de  organizatia  terorista  Al-Quaeda.  Avioanele  care  au  lovit  turnurile,  alaturi  de efectele  devastatoare  ale  prabusirii  acestora,  au  provocat  cel  putin  4000 victime. Cifrele reale nu au fost date publicitatii nici in ziua de astazi[4].
Aceste  atentate,  împreună  cu  seria  neagră  de  atentate  sinucigaşe  din Israel şi din fâşia Gaza, creează un tablou însângerat al evenimentelor pe care le trăim zi de zi.
Nici România nu este scutită de astfel de evenimente. După 1989, odată cu deschiderea graniţelor, România a devenit o ţară de tranzit pentru traficul de droguri şi chiar arme. În ultima perioadă cetăţeni ai ţării noastre au trecut la  consumul  de  droguri  şi  la  folosirea  armelor  în  rezolvarea  unor  probleme personale sau pentru reglarea de conturi. Au început să creeze probleme, pe lângă  cetăţenii  Români  şi  cei  veniţi  din  Ucraina  şi  Republica  Moldova, constituiţi în bande care atacă în plină zi, şi negustorii chinezi care, odată cu mărfurile, au adus în ţarăşi practicile sângeroase ale triadelor chinezeşti (cazul geamantanelor găsite pe lacul Herăstrău, conţinând cadavrelor secţionate ale rivalilor  sau  mai  multe  crime.),  precum  şi  cetăţenii  români  care  au  intrat  în combinaţii cu aceşti vizitatori.
Un caz misterios este execuţia în plină zi, în Bucureşti, a unui cetăţean român de către un negustor necunoscut, caz cunoscut sub numele de „Cazul Precupeţii Vechi”.
În România au apărut deja consumatorii de droguri, ceea ce va duce la  crearea unor reţele de distribuţie organizate de bandele de traficanţi, bande ce vor  ajunge  să-şi  dispute  monopolul  asupra  acestei  afaceri  prin  mijloace violente. Trebuie, deci, să ne aşteptăm la explozii şi focuri de armă chiar în  plină zi.
Precedentul a fost creat la Bacău, unde în plină zi, în faţa Tribunalului Judeţean Bacău, a fost plasată o încărcătură explozivă sub o maşină. Explozia acesteia a ucis ofiţerul de poliţie care încerca să o dezamorseze şi a rănit încă trei  poliţişti.  Mobilul  acestei  acţiuni  se  pare  că  a  fost  răzbunarea  unei  soţii care a apelat la serviciile unei alte persoane, pe care a plătit-o cu 700.000 lei pentru a-i ucide soţul, cu care era în proces de divorţ.
Cea  mai  importantă  poartă  aeriană  a  ţării,  Aeroportul  Internaţional Bucureşti-Otopeni  a  fost  ţinta  unei  serii  de  apeluri  telefonice  care  anunţau plasarea  unei  bombe  în  incinta  aeroportului.  Alarmate  de  fiecare  dată, echipele de intervenţii au constat că alarmele au fost false, însă aceste alarme false asociate cu accidentul tragic al aeronavei AirBus A-310 care s-a prăbuşit la  Baloteşti  au  determinat  luarea  de  măsuri  de  protecţie  antiteroristă  pe aeroport.
Cu  toate  că  acum  aeroportul  Otopeni  este  foarte  bine  apărat  există  un punct pe care accentul s-a pus mai puţin: protecţia antideturnare a aeronavei aflate în zbor. Până în 1989, această protecţie era asigurată de luptătorii din cadrul unităţii Speciale de Luptă Antiteroristă care făceau parte din echipajul navei.  După  1989,  datorită  psihozei  create  în  legătură  cu  teroriştii-securişti conducerea aeroportului a hotărât să renunţe la serviciile acestor specialişti, în prezent aeronavele fiind însoţite de un angajat civil al aeroportului, însărcinat cu protecţia, dar care nu are nici un fel de pregătire de specialitate.
De aceea se impune luarea unor măsuri pentru asigurarea unei protecţii eficiente  cu  specialişti  din  cadrul  Brigăzii  Antiteroriste,  precum  şi  crearea unor  programe  de  instruire  a  acestora  în ţări  ca  S.U.A.  Anglia  şi  Germania, care au experienţă în acest domeniu.
Cel  mai  direct  semnal  de  alarmă  a  fost  declanşat  de  depistarea  în  ţara noastră   a   unei   cunoscute   teroriste   japoneze,   membră   a   binecunoscutei „Armate Roşii Japoneze”, Ekita Yukioto, care era căutată de poliţia japoneză de  18  ani.  În  perioada  iunie  1993  –  20  martie  1995  când  a  fost  reţinută  de autorităţile  române  şi  predată  celor  japoneze,  Ekita  Yukito  s-a  ascuns  în România folosind un paşaport fals german, desfăşurând activităţii comerciale la  adăpostul  unei  firme  înfiinţate  la  Bucureşti  S.C  „Perom”  IMPEX  SRL, împreună cu un alt terorist. Douger Wilfredo Ruis Yukumoto.
Nu  se  ştie  dacă  Ekita  intenţiona  să  acţioneze  împotriva  statului  român dar  cert  este  că  în  orice  clipă  aceasta  şi  camarazii  ei  puteau  deveni  o  reală primejdie pentru siguranţa naţională.
Din  exemplele  prezentate,  care  de  fapt  sunt  un  procent  infim  din numărul  mare  de  asemenmea  cazuri,  putem  constata  că  de  fiecare  dată protagoniştii au avut un comportament violent, comportamentul uman a ajuns la limita către violenţă.
Pentru o înţelegere mai clară a acestui aspect ar fi necesară cercetarea cauzelor  care  au  condus  la  acest  comportament  uman.  Aceste  cauze  sunt multiple şi complexe, plecând de la diferite necesităţi până la crediţă sau chiar teribilism.
Chiar dacă, deocamdată suntem ţară de refugiu pentru terorişti, evoluţia politico-economică  în  această  parte  a  lumii  ne-ar  putea  aduce  în  postură  de ţinte sau de teren de confruntare între organizaţii teroriste rivale.
Înfiinţarea  „Institutului  Naţional  de  Informaţii”  în  cadrul  SRI  este  un pas important pe calea formării unor specialişti de temut, bine pregătiţi şi cu un  bagaj  de  cunoştinţe  de  psihosociologie  care  le  permite  să  facă  faţă  cu  succes exigenţelor impuse de această muncă[2].
Pentru  a  face  faţă  luptei  antiteroriste,  unităţile  specializate  trebuie  să ţină pasul cu tehnica de vârf, să aibă acces la cele mai moderne mijloace de intervenţie  şi  să  fie  la  curent  cu  metodele  şi  mijloacele  pe  care  le  folosesc teroriştii pentru a-şi realiza acţiunile.
Societatea  omenească  contemporană  va  găsi  probabil  modalităţile  de eliminare  a  posibilităţilor  de  a  primejdui  viaţa  unui  semen,  chiar  dacă acţiunile în desfăşurare şi circumstanţe legale îi permit acest lucru.
Nu  putem  face  nimic  atâta  timp  cât  pornim  de  la  premiza  că  violenţa este inerentă condiţiei umane. Putem face astfel încât violenţa să se producă pe cât de larg posibil.
Merită   să   reflectăm,   deci,   la   cunoscut   dicton   al   lui   Napoleon: „Convingerea celor din jur că voi riposta violent la o provocare mă fereşte să fiu nevoit să acţionez violent”.
Misiunea teroriştilor este aceea „de a sfărâma superstiţiile şi diviziunea legalităţii”.
Pentru  ca  lupta  dusă  de  terorişti  să  nu  fie  câştigată  niciodată  de  aceşti oamenii  trebuie  să  cunoască  şi  să  înţeleagă  cauzele  şi  natura  terorismului, precum  şi  să  înveţe  cum  se  poate  riposta  la  ameninţarea  teroristă  care atentează  la  viaţa  şi  libertatea  noastră  şi  ne  transformă  pe  toţi  în  ostatici  în propria casă, în lumea în care trăim[1].
Aşa  cum  am  văzut,  nu  există  terorişti  înăscuţi.  Terorişti  nu  sunt  nişte nebuni, psihopaţi. E greu să crezi asta după ce vezi urmările unui act terorist.
În concluzie, în faţa ameninţării teroriste nimeni nu este în siguranţă, iar costurile  prevenirii  acestei  ameninţări  oricât  de  mari  ar  fi,  sunt  întotdeauna infinit mai mici decât cele ale ripostei la un act împlinit.
Şi pentru a preveni a combate şi înlătura răul, condiţia sine qua non este aceea   a   cunoaşterii   în   profunzime   a   fenomenului   în   cauză,   în   toată complexitatea     sa,     a     acţiona     asupra     factorilor     care     influenţează comportamentul  uman  şi  nu  în  ultimul  rând  a  crea  un  climat  social  şi  legal care să descurajeze asemenea acte.

